༄། ། སྡོམ་གསུམ་གསལ་བྱེད་དྲི་མེད་སྙིང་པོ་དགེ་སློང་སྡིང་པོ་ལ་གནང་བ། །  སྟོབས་བཅུ་ཏིང་འཛིན་ཡེ་ཤེས་མཆེ་བ་ཅན། ། གང་ཞིག་སྐྱེ་བའི་རང་བཞིན་གཟེབ་བྲལ་ནས། ། མྱ་ངན་འདས་པའི་འབྲོག་དགོན་ཞུགས་གྱུར་པ། ། སྟོན་པ་གླང་པོ་དེ་ལ་མགོས་ཕྱག་འཚལ། ། འདོད་ཆགས་ཞེ་སྡང་གཏི་མུག་གསུམ། ། གཤིས་སམ་རང་བཞིན་ངང་ཉིད་ཀྱིས། ། མི་དགེ་བ་ཞེས་སྡེ་སྣོད་གསུམ། ། གསུངས་པ་དེ་ཡི་གཉེན་པོ་ཡིན། ། ཆ་མཉམ་པ་དང་རྣམ་བཞི་ལས། ། ཆོས་ཀྱི་ཕུང་པོ་བརྒྱད་ཁྲི་དང་། ། བཞི་སྟོང་གསུངས་པ་གང་ཡིན་པ། ། བླ་མེད་རྒྱུད་སྡེ་མན་ཆད་དང་། ། སྡེ་སྣོད་གསུམ་པོ་ཀུན་ཏུ་གསུངས། ། མཁས་པ་རྣམས་ཀྱི་དེ་ཡི་དོན། ། དགྲོལ་བར་བྱེད་པའི་འགྲེལ་པ་མཛད། ། ད་ལྟ་ཡོངས་སུ་གྲགས་པ་ལ། ། མི་མཁས་བླུན་པོ་གཏི་མུག་ཅན། ། ཉེས་དང་ཉེས་པ་མེད་པ་ཡི། ། རྣམ་གཞག་དོན་ལ་རྨོངས་པ་རྣམས། ། ཉོན་མོངས་ལས་དང་རྣམ་སྨིན་གྱི། ། རྒྱུ་འབྲས་ཇི་ལྟར་འགྱུར་བ་དགོངས། ། ཉེས་དང་ཉེས་མེད་གསུངས་པ་ནི། ། རྣམ་པ་གཉིས་སུ་ཤེས་པར་བྱ། ། གཤིས་ཀྱི་ཉེས་པ་མེད་པ་ནི། ། ཉོན་མོངས་ལས་དང་དེ་ཡི་འབྲས། ། མེད་པར་གྱུར་པ་མ་ལགས་སམ། ། དེ་ལ་སྟོན་པས་གནང་བར་གསུངས། ། ཉོན་མོངས་མེད་ཅིང་དེ་ཡི་ལས། ། རྣམ་སྨིན་འབྲས་བུ་བདེ་འབྱུང་བ། ། སྒྲུབ་པའི་བསླབ་པ་མ་ལགས་སམ། ། ཉོན་མོངས་གསུམ་དང་དེ་ཡི་ལས། ། འབྲས་བུ་རྣམ་སྨིན་མི་བཟད་པ། ། སྡུག་བསྔལ་རྒྱུན་པར་གནས་པ་ལ། ། གང་གིས་སྤོང་བར་བྱ་བ་ཡི། ། བསྒྲུབ་པར་ནུས་པ་མ་ཡིན་ཕྱིར། ། ཉེས་པ་མེད་ཅེས་གསུངས་པ་སྟེ། ། འཆི་བར་ངེས་པའི་སྐྱེས་བུ་ལ། ། ནམ་ཡང་ཕན་པར་མི་འགྱུར་ན། ། ཤི་བ་ཉེས་མེད་སྨྲ་དང་མཚུངས། ། ཉེས་པ་གཏན་མེད་ཡིན་སྨྲ་བ། ། ལོག་པའི་འཁྲུལ་པ་མ་ལགས་སམ། ། དེ་ལྟར་མིན་ན་འཇིག་རྟེན་དུ། ། དཀོན་མཆོག་གསུམ་པོ་མ་བྱུང་ན། ། ཉེས་པ་མེད་པར་འཐད་པ་དང་། ། སྨྱོས་དང་སེམས་འཁྲུགས་ཚོར་བས་ཉེན། ། འདུ་ཤེས་སེམས་པ་ཡོད་བཞིན་པའི། ། རྨི་ལམ་ཉེས་པ་མེད་གྱུར་ན། ། ཉིན་པར་གཉིད་པ་བཀག་པ་དང་། ། སྲོད་དང་ཐོ་རངས་མི་ཉལ་ཞིང་། ། ཉལ་ན་སེང་གེ་ཉལ་ཐབས་དང་། ། ཐུམ་འཕྲས་dགཉིད་སྲབ་མོ་འདུ་ཤེས་དོན་མེད་འགྱུར། ། གལ་ཏེ་གཉིད་ལ་ཉེས་མེད་ཅིང་། ། དེ་ཡི་ཁྱད་པར་ཆོས་ལ་ཡང་། ། ཉེས་པ་མེད་པ་ཡིན་ན་ཀོ། དགྲ་བཅོམ་རྣམ་པར་གྲོལ་བ་ཡི། ། འབྲས་བུས་སུ་ལ་ཅི་ཞིག་བྱ། ། འབྲས་བུས་དགྲ་བོ་མ་ཆོམས་ཤིང་། ། འཁོར་བའི་གཡུལ་ལས་མ་རྒྱལ་ན། ། འབྲས་བུ་གང་ཡིན་དགོངས་དང་ཀྱེ། ། ང་ལ་བཙུན་པོའི་དམ་བཅའ་མེད། ། མི་ངོམ་ཆ་ཕྱུང་ཞེ་འདོད་མེད། ། གལ་ཏེ་གཤིས་སམ་རང་བཞིན་གྱིས། ། ལས་དང་ལམ་ལ་སྒྲིབ་པ་དང་། ། བྱ་དང་བྱེད་པ་མང་བ་དང་། ། གཞན་དག་མ་དད་ཐོབ་པ་དང་། ། ངན་སོང་གསུམ་དུ་མི་ལྟུང་ན། ། སངས་རྒྱས་བྱུང་བ་དོན་མེད་ཅིང་། ། དམ་པའི་ཆོས་འདི་དོན་མེད་དེ། ། འཕགས་པའི་དགེ་འདུན་དོན་མེད་ཅིང་། ། སྟོན་པ་སངས་རྒྱས་བཅོམ་ལྡན་ཀྱང་། ། ཐམས་ཅད་མཁྱེན་པ་མ་ཡིན་ཞིང་། ། ཕྱྭ་དང་དབང་ཕྱུག་བྱེད་པོར་འགྱུར། ། རྗེས་ཞུགས་སློབ་མ་ཕུང་བར་འགྱུར། ། སངས་རྒྱས་དྲང་པོར་མི་གསུང་བས། ། རྫུན་པོས་འཇིག་རྟེན་བསླུས་པར་འགྱུར། ། ཉོན་མོངས་ལས་དང་རྣམ་སྨིན་གྱི། ། རྒྱུ་འབྲས་རྟེན་འབྲེལ་མི་བདེན་ཕྱིར། ། རྟག་གམ་ཡང་ན་ཆད་པར་འགྱུར། ། གལ་ཏེ་གཏི་མུག་ཉེས་མེད་ན་དང་འཐད་པ་དཔག་མེད་པས། ། གཞན་ལ་སྨྲ་བའི་གཉེར་ཁ་མེད། ། བུ་རང་དང་འདྲ་བའི་སློབ་མ་རྣམས། ། མཐར་ཐུག་སྟོབས་བཅུ་མ་ཐོབ་བར། ། ལུས་སྲོག་ཕྱེ་མར་གྱུར་ཀྱང་བླ། ། སྟོན་པས་གསུངས་པའི་ཚུལ་ཁྲིམས་དང་། ། སྐད་ཅིག་ཙམ་ཡང་མ་འབྲལ་ཅིག། འདས་དང་མ་བྱོན་ད་ལྟར་དང་། ། ཕྱོགས་བཅུ་ཀུན་ན་བཞུགས་པ་ཡི། ། རྒྱལ་བ་ཐམས་ཅད་གཅིག་གྱུར་པ། ། དཔལ་ལྡན་ཕག་མོ་གྲུ་པ་ཡིས། ། ལུས་ཀྱི་ཚུལ་ཁྲིམས་རྣམ་དག་ན། ། ལུས་ཀྱི་ཏིང་འཛིན་རྣམ་དག་ཐོབ། ། ལུས་ཉིད་གྲོལ་བའི་ཤེས་རབ་ཐོབ། ། ངག་དང་སེམས་ཀྱང་དེ་བཞིན་ཏེ། ། སེམས་དང་ཤེས་རབ་རྣམ་གྲོལ་བ། ། མ་ཐོབ་ཐོབ་པ་ཚུལ་ཁྲིམས་ཡིན། ། ཐོབ་པ་བརྟན་པ་ཚུལ་ཁྲིམས་ཡིན། ། བརྟན་པ་བོགས་འདོན་ཚུལ་ཁྲིམས་ཡིན། ། མཐར་ཐུག་སངས་རྒྱས་ཆོས་ཀྱི་སྐུ། ། སྟོབས་བཅུའི་དབང་ཕྱུག་ཚུལ་ཁྲིམས་ཡིན། ། ང་ལ་ཉེ་བ་གཞན་མེད་པས། ། བུ་སློབ་རྣམས་ལ་སྨྲ་བ་ཡིན། ། སྙིང་གཏམ་ཁ་ཆེམས་འདི་ལས་མེད། ། སོར་གཅིག་སོར་གཉིས་ཡན་ཆད་དང་། ། མང་པོ་སྡེར་ལོངས་མན་ཆད་ཀྱི། ། སློབ་མས་ཡི་གེ་གང་ཞུས་པ། ། རྒྱུ་དང་ལམ་དང་འབྲས་བུ་དང་། ། གེགས་སེལ་བོགས་འདོན་རྟེན་འབྲེལ་རྣམས། ། འདི་ལས་མེད་དོ་གཅེས་སེ་རྣམས། ། བསྡུར་ལ་ཞུ་ཐུག་མཛོད་དང་མངོན། ། འདི་ན་བག་མེད་འགའ་ཞིག་གིས། ། ཉོན་མོངས་གསུམ་ལ་ཆགས་པའི་བློས། ། འདི་ཀུན་དམན་པའི་ཚུལ་ཁྲིམས་ཡིན། ། དམན་པའི་ཚུལ་ཁྲིམས་བསྲུངས་པ་ཡིས། ། མཐར་ཐུག་བྱང་ཆུབ་མི་ཐོབ་སྟེ། ། བྱང་ཆུབ་མཆོག་ཏུ་སེམས་བསྐྱེད་ཅིང་། ། འཇུག་སྡོམ་ཚུལ་ཁྲིམས་བླངས་པས་ཆོག། སྙམ་པའི་བསམ་པ་སྐྱེ་ན་ཡང་། ། སྟོན་པ་སངས་རྒྱས་བཅོམ་ལྡན་དང་། ། བྱང་ཆུབ་སེམས་དཔའི་ས་ནས་ཀྱང་། ། སོ་སོར་ཐར་པའི་སྡོམ་པ་དེ། ། སྡོམ་པའི་ཚུལ་ཁྲིམས་ཡིན་པར་གསུངས། ། དུས་གསུམ་རྒྱལ་བ་ཐམས་ཅད་ཀྱིས། ། དང་པོར་བྱང་ཆུབ་སེམས་བསྐྱེད་ནས། ། བར་དུ་བསྐལ་པ་དཔག་མེད་དུ། ། ཕ་རོལ་ཕྱིན་དྲུག་རྫོགསཐར་དང་ཐར་པ་ཆེས། ། སོ་སོར་ཐར་པ་ཡིན་སྲིད་ན། ། ཉོན་མོངས་ལས་དང་རྣམ་པར་སྨིན། ། གང་གིས་ཇི་ལྟར་སྤངས་པ་འདི། ། བྱང་ཆུབ་སེམས་དཔའི་སྡོམ་པ་ཡི། ། སྐྱེ་དང་གནས་དང་མཐར་ཐུག་གི། རྟེན་དུ་ཅི་ཡི་ཕྱིར་མི་འགྱུར། ། རྨོངས་པ་ཁྱོད་ལ་གོ་བ་མེད། ། ཉོན་མོངས་ལས་དང་རྣམ་སྨིན་གྱིས། ། འཁོར་བ་སྡུག་བསྔལ་འབྱིན་པ་འདི། ། ངེདདག་ཉིད་དང་ནི་གཞན་དག་གིས། ། ངན་སོང་གསུམ་དང་འཁོར་བའི་རྒྱུ། ། ས་དང་ལམ་གྱི་བར་ཆད་དང་། ། ཐམས་ཅད་མཁྱེན་པའི་བར་ཆད་དུ། ། སྟོན་པས་གསུངས་པ་འདི་ལས་གཞན། ། ཁྱོད་ཀྱི་མཚར་པོ་ཡར་པོ་སྟེ། ། ལུང་དང་རིགས་པས་མི་འགྲུབ་ཅིང་། ། སྟོན་པའི་གསུང་དང་འགལ་བའི་ཕྱིར། ། མཁས་པ་སུ་ཞི་དགའ་བ་སྐྱེ། ། འདི་ཡང་གཞན་ལ་སྨྲ་བ་ཡི། ། གཉེར་ཁ་ང་ལ་ཡོད་པ་མིན། ། རང་བས་གཅེས་པའི་བུ་སློབ་ཀུན། ། ཁྱེད་ཀྱི་རྣམ་པར་ཐར་པ་གང་། ། བདག་གིས་ཇི་ལྟར་ཉམས་སུ་བླང་། ། སྙམ་ཞིང་ཞུ་བའི་བུ་སློབ་ལ། ། དབང་གི་རྒྱལ་པོ་རིན་པོ་ཆེ། ། བྱེ་བ་ཁྲག་ཁྲིག་འབུམ་པས་ཀྱང་། ། ལྷག་པར་གྱུར་པའི་སྙིང་ཚིག་འདི། ། དཔལ་ལྡན་ཕག་མོ་གྲུ་པ་ཡི། ། རྡོ་རྗེ་གསུང་ཡིན་ཐུགས་ལ་ཞོག། ཀྱེ་མ་ཁྱོད་ཀྱི་དམ་ཆོས་འདི། ། མགོ་བས་གསུས་པ་ཕྱི་ཕྱིར་སྲ། ། ཉོན་མོངས་གསུམ་དང་དེ་ཡི་ལས། ། རང་ཉིད་ཁམས་གསུམ་འཁོར་བ་ལས། ། ཐར་བར་བྱེད་པ་ཉན་ཐོས་ཡིན། ། བདག་དང་སེམས་ཅན་ཐམས་ཅད་ཀུན། ། འཁོར་བའི་རྒྱ་མཚོ་བརྒལ་པ་ཡི། ། ཉོན་མོངས་འཆིང་བ་ལས་གྲོལ་བྱེད། ། གོང་མ་ལས་ཀྱང་ཕྱི་མ་དོག། ཟབ་ཅིང་རྒྱ་ཆེ་གཏིང་མཐའ་མེད། ། ཚུལ་ཁྲིམས་ཕུང་པོ་བསྲུང་མི་ནུས། ། གསང་སྔགས་རྡོ་རྗེ་ཐེག་པ་ལ། ། ཟབ་པའི་གདམས་ངག་ཅིག་གཅིག་ཡོད། ། དོན་གཅིག་ན་ཡང་མ་རྨོངས་དང་། ། ཐབས་མང་དཀའ་བ་མེད་པ་དང་། ། དབང་པོ་རྣོན་པོའི་དབང་བྱས་ཕྱིར། ། སྔགས་ཀྱི་ཐེག་པ་ཁྱད་པར་འཕགས། ། དཀའ་ཐུབ་ོད་པ་མི་ཟད་དེ། ། བསྒྲུབས་པས་འགྲུབ་པར་ཡོང་མི་འགྱུར། ། འདོད་པ་ཀུན་ལ་ལོངས་ོད་ཅིང་། ། བསྒྲུབས་པས་མྱུར་དུ་འགྲུབ་པར་འགྱུར། ། མ་དང་བུ་མོ་ཆུང་མ་དང་། ། མནའ་མ་དང་ནི་སྒྱུག་མོ་dམ་རྒན་སྟེ། ། ཕྱག་རྒྱ་རྣམ་པ་ལྔ་པ་ནི། ། རྣལ་འབྱོཔ་ཀུན། ། རྟོག་དཔྱོད་གྱིས་དང་ཤེས་རབ་ཅན། ། མར་ཁྲིད་མ་མཛད་ཚོགས་དཔོན་ཀུན། ། བློ་འདི་བབས་དང་གཤིས་ལ་ཞོགས། ། ཐུབ་པའི་གསུང་རབ་དཔང་པོར་བྱས། ། བླ་མ་གོང་མའི་རྣམ་ཐར་བལྟ། ། རྫོགས་སངས་རྒྱས་ཀྱིས་ལུང་བསྟན་པ། ། སློབ་དཔོན་འཕགས་པ་ཡབ་སྲས་ཀྱིས། ། ཇི་ལྟར་གསུངས་པ་ཚད་མར་བཟུང་། ། རྡོ་རྗེ་འཆང་གིས་གསུངས་པ་ཡི། ། གསང་སྔགས་རྡོ་རྗེ་ཐེག་པ་ལ། ། མཐའ་དྲུག་རྡོ་རྗེས་རྒྱས་བཏབ་པ། ། མཁའ་འགྲོའི་བཀའ་རྒྱ་གྲོལ་བ་ཡི། ། ཉོན་མོངས་བདུད་བཞི་བཅོམ་གྱུར་པ། ། དཔའ་བོ་རྡོ་རྗེ་སློབ་དཔོན་གྱི། ། བདག་ཅག་བཀའ་དང་འགལ་མི་བྱ། ། འཇིག་རྟེན་མགོན་པོ་རིན་ཆེན་གྱི། ། ཞལ་གྱི་དཀྱིལ་འཁོར་སྒོ་ཕྱེ་ཞིང་། ། མཚན་མཆོག་དུང་གི་ཚེམས་བར་ནས། ། ལྗགས་ཀྱི་དབང་པོ་བརྐྱང་མཛད་དེ། ། དཔག་མེད་ཚོགས་ཀྱི་དཀྱིལ་འཁོར་དུ། ། ཁྱུ་མཆོག་སེང་གེའི་འཁོར་རྣམས་ལ། ། ཉན་ཐོས་བྱང་ཆུབ་སེམས་དཔའ་དང་། ། རྡོ་རྗེ་ཐེག་པའི་རིམ་པ་རྣམས། ། ཚངས་པའི་དབྱངས་ཀྱིས་འདི་སྐད་གསུངས། ། ཉན་ཐོས་རང་རྒྱལ་ཐེག་པ་བས། ། བསགས་པའི་སྟོབས་ཀྱིས་བློ་ལོག་པ། ། ནམ་མཁའི་མཐའ་དང་མཉམ་པ་ཡི། ། མ་རྒན་ཉོན་མོངས་དབང་སོང་ཞིང་། ། དེ་ཡི་ལས་ཀྱིས་འཁོར་བར་འཁྱམས། ། སྡུག་བསྔལ་དཔག་ཏུ་མེད་པ་ཡི། ། དོན་དུ་བྱང་ཆུབ་སེམས་བསྐྱེད་པས། ། འཁོར་བ་སྒྲོལ་བར་བྱེད་པའི་ཐབས། ། བདག་ཉིད་བརྒལ་ནས་སྒྲོལ་བ་དང་། ། གྲོལ་ནས་དགྲོལ་བར་བྱ་བ་དང་། ། དབུགས་ཕྱིན་ནས་ནི་དབུགས་དབྱུང་སྟེ། ། མྱ་ངན་འདས་ནས་མྱ་ངན་འདའ། ། དེ་ལས་གཞན་པ་མི་ནུས་ག་ལ་མགུ། ། ལས་དང་ཉོན་མོངས་ཤེས་བྱ་ཡི། ། སྒྲིབ་པའི་བུད་ཤིང་མ་བསྲེགས་པར། ། རྒྱལ་བ་རྡོ་རྗེ་འཆང་གི་སྐུ། ། ཐོབ་པར་ཐེག་ཆེན་གསང་སྔགས་ཀྱི། ། རྒྱུད་སྡེ་བཞི་པོ་གང་དུ་ཡང་། ། རྡོ་རྗེ་འཆང་གིས་གསུངས་པ་མེད། ། བཅོམ་ལྡན་འདས་ཀྱིས་མ་གསུངས་པས། ། སྐུར་པ་གདབ་པར་མི་བྱ་སྟེ། ། རྡོ་རྗེ་དམྱལ་བར་འཚེད་པར་ངེས། ། བསགས་པ་རབ་ཏུ་གྱུར་པ་ཡི། ། སྙིང་རྗེ་བརྩོན་འགྲུས་ཤུགས་ཅན་གྱིས། ། བླ་མ་རྡོ་རྗེ་སློབ་དཔོན་ལས། ། སྨིན་པར་བྱེད་པ་དབང་བཞི་ཞུ། ། གྲོལ་བར་བྱེད་པའི་བསྐྱེད་རྫོགས་གཉིས། ། རྒྱུན་ཆད་མེད་པར་ཉམས་སུ་བླང་། ། གསང་སྔགས་རྡོ་རྗེ་ཐེག་པ་ཡི། ། རིག་པ་འཛིན་པའི་སྡོམ་པ་བཟུང་། ། རྒྱུན་ཆད་མེད་པར་ཉམས་བླངས་པས། ། སྒྱོགས་དང་འཁྲུལ་འཁོར་ཇི་བཞིན་དུ། ། བཅུ་གསུམ་རྡོ་རྗེ་འཛིན་པའི་སར། ། ཐེ་ཚོམ་མེད་པར་མྱུར་དུ་ཕྱིན། ། མ་སྨིན་སྨིན་པར་བྱེད་པ་ཡི། ། གསང་སྔགས་དབང་གི་གོ་བ་འདི། ། ཐ་མལ་ལུས་ངག་ཡིད་གསུམ་དང་། ། དེ་གསུམ་དག་པར་འཛིན་པའི་བློ། ། དག་པར་བྱེད་པ་དབང་དུ་གསུངས། ། ཡང་ན་དབང་གི་སྒྲ་དོན་ནི། ། བསྒྱུར་རམ་དབང་དུ་བྱེད་པ་ཡིན། ། སྒྱུར་བྱེད་རྡོ་རྗེ་སློབ་དཔོན་ནི། ། བླ་མ་རྡོ་རྗེ་འཆང་ཅིག་དགོས། ། ཇོ་བོ་ཆེན་པོའི་རྗེས་འབྲངས་བ། ། སྐྱེས་ཆེན་གོང་མར་བཞུགས་པ་རྣམས། ། བཀའ་སྩལ་གསུངས་པ་འདི་རེ་མད། ། ལུས་ངག་ཡིད་གསུམ་འགྱུར་བའི་དངོས། ། སྐུ་གསུང་ཐུགས་ཉིད་རྡོ་རྗེ་དེ། ། ཉིན་མཚན་མེད་པ་ཐམས་ཅད་དུ། ། བསྐྱེད་པའི་རིམ་དང་རྫོགས་པའི་རིམ། ། ཟུང་དུ་འཇུག་པར་ཉམས་སུ་བླང་། ། གཅིག་གི་བོགས་འདོན་གཅིག་གིས་བྱ། ། རྡོ་རྗེ་འཆང་ཆེན་མི་གཟུགས་ཅན། ། ཡང་དང་ཡང་དུ་བཀའ་སྩལ་གསུང་། ། རིག་པ་འཛིན་པའི་སྡོམ་པ་འདི། ། གསང་སྔགས་རྡོ་རྗེ་ཐེག་པ་ཡི། ། དམ་ཚིག་འབུམ་སྡེ་ས་མ་ཡ། ། རིག་པ་འཛིན་པའི་སྡོམ་པ་ཡིན། ། རིག་པ་འཛིན་པའི་སྡོམ་པ་འདི། ། མན་ངག་གནད་དང་བཅས་པ་ཡིས། ། རྒྱུད་སྡེ་བཞི་ཡི་དགོངས་པའི་དོན། ། གནད་རྣམས་མ་ལུས་ཕྱུང་བ་འདིས། ། གནད་རྣམས་མ་ལུས་ཕྱུངས་ནས་འདུག། མ་ལུས་གནད་ཀྱི་མན་ངག་འདི། ། བུ་སྙིང་དང་འདྲ་བའི་རྣལ་འབྱོར་པ། ། ཚེ་འདིར་དངོས་གྲུབ་འདོད་པ་ཡིས། ། སྙིང་གི་དབུས་སུ་བཅང་བར་བྱ། ། ཨ་མ་ཨ་ཛི་ང་རེ་འཇིགས། ། བུ་གཅེས་པར་བསམ་ཀྱང་ཁར་མི་ཐོན། ། སྙིང་ཁྲག་ཁ་རུ་སྐྱུགས་པ་འདྲ། ། ང་བྱིན་པ་ལས་ཀྱང་གོད་པ་དང་། ། ཁྱེད་ཁྱི་ལ་མ་ཕན་མ་བྱེད་པར། ། གཅིག་པུ་དབེན་པར་ཉམས་སུ་བླང་། ། བཅོམ་ལྡན་དཔལ་ལྡན་རྡོ་རྗེ་འཆང་། ། ཆོས་ཀྱི་སྐུ་དང་གཟུགས་ཀྱི་སྐུ། ། དབྱེར་མེད་ཟུང་དུ་འཇུག་པ་ལས། ། ཐ་མལ་ལུས་ངག་ཡིད་གསུམ་དུ། ། སྐད་ཅིག་ཙམ་ཡང་མ་ཤོར་བ། ། རིག་པ་འཛིན་པའི་སྡོམ་པ་ཡིན། ། ཐ་མལ་ལུས་ངག་ཡིད་གསུམ་དུ། ། ཤོར་ན་དམ་ཚིག་ཉམས་གྱུར་ཏེ། ། གལ་ཏེ་མཁའ་འགྲོ་བརྡ་ཡི་སྐད། ། སངས་རྒྱས་ཀྱིས་ཀྱང་མི་གསུང་ན། ། མགོ་བོ་ཚལ་པ་བདུན་དུ་འགས། ། བཅོམ་ལྡན་འདས་ཀྱིས་གསུངས་པའི་དོན། ། དུས་གསུམ་སངས་རྒྱས་འདུས་པའི་སྐུ། ། རྡོ་རྗེ